## Pravilnik o izmjenama i dopunama Pravilnika o rekreacijsko-športskom ribolovu na moru

### NN 5/2001 (22.1.2001.), Pravilnik o izmjenama i dopunama Pravilnika o rekreacijsko-športskom ribolovu na moru

# MINISTARSTVO POLJOPRIVREDE I ŠUMARSTVA

105

Na teme­lju članka 7.
stavka 5., članka 35., članka 46. stavka 3. i članka 49. stavka 1. točke 1.,
2., i 5. Zakona o morskom ribarstvu (»Narodne novine«, br. 46/97 – pročišćeni
tekst) ministar po­ljoprivrede i šumarstva donosi

## PRAVILNIK

### O IZMJENAMA I DOPUNAMA PRAVILNIKA O REKREACIJSKO-ŠPORTSKOM RIBOLOVU NA MORU

Članak 1.

U Pravilniku o
rekreacijsko-športskom ribolovu na moru (»Narodne novine«, broj 128/00) u
članku 5. stavku 3. točka 3. mije­nja se i glasi:

»3.– 60,00 kuna
za osobe koje su umirov­ljenici ili koje su navršile 60 godina života ili koje
u tekućoj kalendarskoj godini za koju se izdaje dozvola navršavaju 60. godina
života.«

Iza točke 3. dodaje
se nova točka 4. koja glasi:

»4. – 250,00 kuna za
osobe od 18 do 60 godina života.«

Stavak 5. mije­nja se
i glasi:

»(5) Godiš­nja
dozvola iz stavka 2. točka 2., 3., 4. i stavka 3. točka 2., 3. i 4. ovoga
članka vrijedi samo uz predočenu člansku iskaznicu Saveza za športski ribolov
na moru izdanu od udruge učla­njene u Savez (u tekstu koji slijedi: članska
iskaznica Saveza).«

Stavak 6. mije­nja se i glasi:

»(6) Godiš­nja dozvola iz stavka 2. točke 3. i stavka
3. točke 3. ovoga članka za osobu koja je umirov­ljenik, a koja nije navršila
60 godina života ili koja u tekućoj kalendarskoj godini za koju se plaća
naknada neće navršiti 60 godina života, izdat će se samo nakon što ta osoba
predoči odrezak mirovine.«

Članak 2.

Članak 17. mije­nja se i glasi:

»(1) Obrasci dnevnih dozvola za obav­lja­nje
rekreacijsko-
-športskog ribolova na moru uz uporabu udičarskih alata tiskaju se sa zaštitom
od krivotvore­nja i toniraju se u svijetlo-zelenoj boji.

(2) Obrasci dnevnih dozvola za obav­lja­nje rekreacijsko-špor­t­skog
ribolova na moru uz uporabu podvodne puške tiskaju se sa zaštitom od krivotvore­nja
i toniraju se u svijetlo-crvenoj boji.

(3) Obrasci godiš­njih dozvola za obav­lja­nje
rekreacijsko-
-športskog ribolova na moru uz uporabu udičarskih ribolovnih alata i osti
tiskaju se sa zaštitom od krivotvore­nja i toniraju se:

1. u svijetlo-oker
boji za invalide Domovinskog rata;

2. u žutoj boji za
osobe do 18 godina života;

3. u srebrnoj boji za
osobe koje su umirov­ljenici ili koje su navršile 60 godina života ili koje u
tekućoj kalendarskoj godini za koju se izdaje dozvola navršavaju 60 godina
života;

4. u svijetlo-plavoj
boji za osobe od 18 do 60 godina života.

(4) Obrasci godiš­njih
dozvola za obav­lja­nje rekreacijsko-
-športskog ribolova na moru uz uporabu podvodne puške tiskaju se sa zaštitom od
krivotvore­nja i toniraju se:

1. u svijetlo-­ljubičastoj boji za invalide
Domovinskog rata;

2. u svijetlo-roza boji za osobe do 18
godina života;

3. u svijetlo-smeđoj boji za osobe koje su
umirov­ljenici ili koje u tekućoj kalendarskoj godini za koju se izdaje dozvola
navršavaju 60 godina života;

4. u narančastoj boji za osobe od 18 do 60
godina života.

(5) Obrasci dozvola za lov tu­nja, igluna i
iglana u rekreacijsko-športskom ribolovu na moru tiskaju se sa zaštitom od
krivotvore­nja na bijeloj podlozi.«

Članak 3.

U članku 18. brojka »16« zamje­njuje se brojkom »17«.

Članak 4.

Članak 22. mije­nja se i glasi:

»(1) Rekreacijsko-športski ribolov na moru
koji se plivajući ili roneći obav­lja podvodnom puškom smije se obav­ljati samo
od izlaska do zalaska sunca.

(2) Ribolov iz stavka 1. ovoga članka zabra­njeno
je obav­ljati uz uporabu naprava pomoću kojih je osobi koja roni omogućeno disa­nje
pod morem (ronilački aparati) i/ili kreta­nje po površini mora ili pod morem
bez uporabe vlastite snage.«

Članak 5.

Obrazac godiš­nje dozvole za ribolov podvodnom puškom
– za hrvatske i strane držav­ljane sa stalnim prebivalištem u Republici
Hrvatskoj, koji su umirov­ljenici ili koji u tekućoj kalendarskoj godini za
koju se izdaje dozvola navršavaju 60 godina života, koji imaju člansku
iskaznicu Hrvatskog saveza za športski-ribolov na moru izdanu od udruge učla­njene
u savez, tiskan je uz ovaj pravilnik i čini ­nje­gov sastavni dio (Prilog 17.).

Članak 6.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 011-02/00-01/2
Urbroj: 525-1-01-1
Zagreb, 10. siječ­nja 2001.

Ministar
po­ljoprivrede i šumarstva
**mr. sc. Božidar Pankretić,** v. r.

if !supportEmptyParas endif

![](dodatni/359909.gif)

[A4 format](dodatni/359910.gif)

Pravilnik, NN 5/2001-105